અત્રે ઉલ્લેખનીય છે કે, કેજરીવાલે વડાપ્રધાન મોદીને કાયર અને મનોરોગી તરીકે ગણાવ્યા હતા. કેજરીવાલને સમર્થન આપવા બદલ જેટલીએ પશ્ચિમ બંગાળ, બિહારના મુખ્યમંત્રી મમતા બેનર્જી અને નીતીશકુમારની પણ ઝાટકણી કાઢી હતી. જેટલીએ કહ્યું હતું કે, જ્યારે બે મુખ્યમંત્રી વડાપ્રધાન સામે વાંધાજનક શબ્દોના ઉપયોગ છતાં કેજરીવાલને ટેકો આપે છે ત્યારે તમામ બાબત સરળતાથી સમજી શકાય છે. બે મુખ્યમંત્રીઓને જાણી જોઇને કેજરીવાલ સાથે સંબંધો સ્થાપિત કરવાના પ્રયાસ તરીકે લોકો જુવે છે.